
Consiliul Local al Municipiului Timisoara
Directia Patrimoniu
Referat Finantare 
Turneul Internationalele Romaniei de Badminton Timisoara-

 Banuinvest International 2011

Stimata Doamna, Stimate Domn,
In perioada 17 – 20 Martie 2011 organizam cea de-a 10-a editie a turneului de badminton Banuinvest International, turneu care este continuatorul turneelor JOE OPEN INTERNATIONAL, desfasurate in perioada 1997 – 2000.

La editia din 2010 au sosit in Timisoara 188 de sportivi din peste 28 de tari iar in 2009 au fost prezenti 130 de sportivi din 25 de tari (turneul puncteaza in clasamentul mondial). 
Turneul de badminton Banuinvest International este singurul turneu international de badminton organizat in tara noastra si unul dintre cele mai importante evenimente sportive ale acestui an din Timisoara.
An dupa an, s-au inscris sportivi chiar din primele 10 locuri europene, precum si din primele 50 mondiale, sportivi care au venit din cele mai indepartate colturi ale lumii, precum Korea, Sri Lanka, Statele Unite ale Americii, Canada, Austria, Anglia, Finlanda, Italia, Portugalia, Rusia sau Grecia, si lista poate continua.  

Turneul Banuinvest International Badminton face parte din Circuitul European de Badminton 2010 – 2011 www.eurobadminton.org organizat de Federatia Europeana de Badminton si puncteaza in clasamentul mondial al BWF (Badminton World Federation). Participa, de asemenea, peste 50 de oficiali si arbitri straini si romani, implicati in turneu.
Fiecare turneu este analizat de Federatia Europeana in functie de peste 20 de criterii si pe baza acestei evaluari se face clasarea la nivel European. 

Calificativele obtinute de turneul Banuinvest International Badminton au fost foarte bune la fiecare editie de concurs.

Tinand cont de participarea numeroasa de care ne-am bucurat an dupa an, consideram ca am reusit sa promovam numele orasului Timisoara peste hotare. Multi dintre sportivii inscrisi in turneu, oficiali si arbitrii, revin in fiecare an tocmai datorita bunei organizari si a atmosferei timisorene. 

La fiecare editie a turneului se organizeaza turul orasului Timisoara si vizitarea principalelor obiective turistice, iar toti oficialii si arbitrii primesc cadou din partea organizatorilor suveniruri constand din dvd-uri, carti s.a. cu imagini reprezentative ale orasului vechi si nou.  

Turneul aduce orasului Timisoara si beneficii din turismul sportiv : peste 450 de nopti de cazare, tinand cont de cele aproximativ 150 de persoane sosite in orasul nostru din tara si strainatate, respectiv alte servicii si produse consumate.

Mentionam ca intreaga competitie va fi mediatizata pe toate canalele media ale Federatiei Europene de Badminton, fiecare delegatie straina primind mapa concursului, in care Primaria si Consiliul Local al Municipiului Timisoara va fi nominalizat ca partener.
      
 Avand in vedere cele prezentate, pentru buna organizare si desfasurare a turneului,

propunem un parteneriat cu Primaria si Consiliul Local al Municipiului Timisoara, solicitand o finantare de 52.350 lei, necesara pentru acoperirea unor cheltuieli din bugetul total necesar. 

Cu stima,
Florentin Banu
Club Banu Sport
